****

**ΕΝΤΥΠΟ ΕΤΟΙΜΑΣΙΑΣ ΠΛΑΝΟΥ ΣΥΝΤΗΡΗΣΗΣ ΤΟΥ ΠΡΑΣΙΝΟΥ ΧΩΡΟΥ**

Α. ***Το πλάνο συντήρησης του πράσινου σημείου αποσκοπεί στο να διασφαλίσει ότι το κάθε σχολείο θα καταρτίσει οργανωμένα και μέσα από παιδαγωγικές διαδικασίες ένα πρόγραμμα δραστηριοτήτων για τη συντήρηση, την προστασία και τη διατήρηση του χώρου πρασίνου μακροπρόθεσμα. Το πλάνο συντήρησης θα πρέπει να καλύπτει τόσο τη φροντίδα, προστασία και διατήρηση του πράσινου χώρου κατά τη διάρκεια της λειτουργίας του σχολείου, όσο και κατά τις περιόδους, όπου το σχολείο είναι κλειστό (γιορτές Χριστουγέννων, Πάσχα, Θερινές διακοπές). Το πλάνο συντήρησης αναμένεται να είναι προϊόν συλλογικής διαδικασίας, συναπόφασης και δέσμευσης όλων των εμπλεκομένων φορέων.***

|  |
| --- |
| **Περιγραφή της πορείας και των ενεργειών συντήρησης, φροντίδας και προστασίας του χώρου πρασίνου κατά τη διάρκεια της λειτουργίας του σχολείου.**Περιγράψτε με ποιον τρόπο θα οργανώσετε τους/τις μαθητές/μαθήτριες για τη φροντίδα, προστασία και διατήρηση του πράσινου χώρου κατά τη λειτουργία του σχολείου. Περιγράψτε τη διαδικασία και τις ενέργειες στις οποίες θα προβείτε. Σημειώστε επίσης ποιοι άλλοι φορείς θα εμπλακούν και με ποιον τρόπο.Το πρόγραμμα για τη συντήρηση, την προστασία και τη διατήρηση του χώρου πρασίνου θα οργανωθεί μέσα στο πλαίσιο της α**ειφόρου συντήρησης κήπων περιλαμβάνοντας** όλες εκείνες τις ενέργειες που πρέπει να εφαρμοστούν ώστε να διατηρηθεί ο κήπος στην αρχική του, καλή κατάσταση, δαπανώντας το λιγότερο εφικτό μέγεθος πόρων.Αναλυτικότερα:1. Άρδευση φυτών (φροντίστριες Σχολείου-χειρισμός αυτόματου συστήματος ποτίσματος)
2. Ξεχόρτισμα (από τους μαθητές): Κάθε τάξη του Σχολείου θα «υιοθετήσει» ένα τμήμα του κήπου.
3. Κλάδεμα δέντρων και θάμνων (από γεωπόνο και εργάτες του Κοινοτικού Συμβουλίου)
4. Κλάδεμα μικρών φυτών και λουλουδιών (μαθητές Ε΄ και Στ΄ τάξης σε συνεργασία με τους υπεύθυνους εκπαιδευτικούς, γεωπόνος, εθελοντές γονείς)
5. Σπορά λαχανόκηπου (μαθητές - εκπαιδευτικοί, γεωπόνος)
6. Παρασκευή κομπόστ (εμπλοκή όλων των παιδιών στη συλλογή οργανικών απορριμμάτων στο σχολικό χώρο, εμπλοκή των γονέων στη συλλογή οργανικών απορριμμάτων), τοποθέτηση οργανικού υλικού στον κομποστοποιητή και χρήση του για την κατασκευή κομπόστ (παιδιά της Ε΄ και Στ΄ τάξης σε συνεργασία με τους υπεύθυνους εκπαιδευτικούς)
7. Τοποθέτηση κομπόστ, φυκιών, πριονιδιού, κοπριάς (μαθητές Ε΄ και Στ΄ τάξης σε συνεργασία με τους υπεύθυνους εκπαιδευτικούς, γεωπόνος, εθελοντές γονείς)
8. Συγκομιδή λαχανικών από λαχανόκηπων (όλα τα παιδιά του σχολείου εκ περιτροπής)
9. Διαχείριση ζιζανίων και παρασίτων (μαθητές Ε΄ και Στ΄ τάξης σε συνεργασία με τους υπεύθυνους εκπαιδευτικούς, γεωπόνος, φροντίστριες)

**Το γενικότερο πλάνο εργασίας από τη δημιουργία του κήπου μέχρι τη συντήρηση, προστασία και φροντίδα του είναι το ακόλουθο:****1ος Μήνας**Συζήτηση με όλους τους εμπλεκόμενους φορείς (παιδιά, γονείς, διδακτικό προσωπικό, Διεύθυνση Σχολείου, Σχολική Εφορία, τοπιοτέχνης, γεωπόνος) και καταρτισμός σχεδίου δράσης με τους μαθητές σχετικά με το πρόγραμμα.Καταιγισμός και χαρτογράφηση ιδεών, αφίσα με στόχους, ανάθεση αρμοδιοτήτων στους μαθητές (υπεύθυνοι συντονισμού, γραμματέας, ημερολόγιου, επικοινωνίας κ.ά.). Βιβλιογραφική μελέτη, οργάνωση του υλικού, έντυπου και ψηφιακού και οργάνωση σχετικών παρουσιάσεων **2ος Μήνας**Διοργάνωση επίσκεψης στον Βοτανόκηπο στο Αυγόρου και σε χώρου πρασίνου κοντά στο σχολείο μας.Επικοινωνία με άλλα σχολεία και προμήθεια υλικών απαραίτητων για τον κήπο μας.Κατασκευή κάδου κομποστοποίησης.Σχεδιασμός του κήπου μαςΦύτεμα των πρώτων σπόρων σε περιβάλλον κατάλληλο για την εποχή.**3ος Μήνας**Διοργάνωση επίσκεψης σε φυτώρια της κοινότητας.Συνεργασία με τους υπεύθυνους για εμπλουτισμό και φροντίδα των «καλλιεργειών» μας.Προσπάθεια κατασκευής μικρού θερμοκηπίου ή δημιουργία «περιβάλλοντος» θερμοκηπίου. Επικοινωνία με άλλα σχολεία, καταγραφή δράσεων.**4ος Μήνας**Διοργάνωση επίσκεψης σε αγροτικές καλλιέργειες της κοινότητας. Συνομιλία με αγρότες.Συνεργασία και συμβουλές από γεωπόνο. Πειράματα στις «καλλιέργειες» μας.Κλάδεμα, λίπανσηΕπικοινωνία με άλλα σχολεία, καταγραφή δράσεων.**5ος Μήνας**Παρατήρηση της ανάπτυξης των φυτών. Φύτευση και εμπλουτισμός των «καλλιεργειών μας». Κλάδεμα, λίπανση.Επικοινωνία με άλλα σχολεία, καταγραφή δράσεων.**6ος Μήνας**Σε συνεργασία και με άλλα σχολεία τα οποία συμμετέχουν στο πρόγραμμα, δραστηριότητες δημόσιας πληροφόρησης μέσα από σχετική ημερίδα που θα πραγματοποιηθεί για το συγκεκριμένο σκοπό. |
|  |
| **Περιγραφή της πορείας και των ενεργειών συντήρησης, φροντίδας και προστασίας του χώρου πρασίνου κατά τη διάρκεια που το σχολείο είναι κλειστό.**Περιγράψτε τη διαδικασία και τις ενέργειες στις οποίες θα προβείτε σε συνεργασία με όλους τους/τις εταίρους και τη σχολική κοινότητα για την προστασία, συντήρηση και φροντίδα του χώρου πρασίνου κατά τις περιόδους που το σχολείο είναι κλειστό. Κατά τη διάρκεια που το σχολείο είναι κλειστό (γιορτές Χριστουγέννων, Πάσχα, Θερινές διακοπές) θα γίνουν οι πιο κάτω ενέργειες:1. Δημιουργία ομάδων δράσης οι οποίες θα αποτελούνται από εθελοντές μαθητές-γονείς-εκπαιδευτικούς, τη Διευθύντρια του Σχολείου, τις φροντίστριες του Σχολείου, το γραμματειακό προσωπικό, μέλη της Σχολικής Εφορείας και τον συνεργαζόμενο γεωπόνο)
2. Πολύ καλή οργάνωση των ομάδων δράσης κατά τις διακοπές, που σημαίνει ότι κάθε μέλος έχει ξεκάθαρες αρμοδιότητες (πότισμα, ξεχόρτισμα, κλάδεμα, προστασία) ώστε να ελαχιστοποιηθούν οι περιπτώσεις δημιουργίας συγκρούσεων
3. Καταρτισμός χρονοδιαγράμματος παρεμβάσεων και συντήρησης με αναπληρωματικά μέλη.
4. Καθορισμός στόχων και αποτελεσμάτων που θα πρέπει να επιτευχθούν κατά την περίοδο δράσης.
 |

Β. ***Η συντήρηση ενός χώρου πρασίνου απαιτεί, όχι μόνο συστηματική φροντίδα, παρακολούθηση και έλεγχο, αλλά και την εφαρμογή κατάλληλων πρακτικών για να διατηρηθεί υγιής και αισθητικά όμορφος. Ο καταρτισμός του πλάνου συντήρησης του χώρου πρασίνου αποσκοπεί στη διατήρηση και προστασία του σε βάθος χρόνου, ώστε να αξιοποιείται ως υπαίθριος χώρος μάθησης και απόλαυσης από τη σχολική/τοπική κοινότητα. Σημειώνεται ότι το πλάνο συντήρησης είναι ετήσιο, συμπεριλαμβανομένων και των θερινών διακοπών.***

|  |
| --- |
| **Έδαφος**Περιγράψτε τον τρόπο με τον οποίο θα διατηρηθεί υγιές το έδαφος του χώρου πρασίνου που προτίθεστε να δημιουργήσετε, ώστε να βελτιώνεται συνεχώς η δομή του εδάφους, να συγκρατείται η υγρασία και να παρέχονται βασικά θρεπτικά συστατικά για τα φυτά(προσθήκη οργανικής ύλης, χρήση εδαφοβελτιωτικού, εδαφοκαλυπτικό κ.λπ.).Για να διατηρηθεί υγιές το έδαφος του χώρου πρασίνου που θα δημιουργηθεί, ώστε να βελτιώνεται συνεχώς η δομή του εδάφους, να συγκρατείται η υγρασία και να παρέχονται βασικά θρεπτικά συστατικά για τα φυτά θα γίνουν οι ακόλουθες ενέργειες:1. Επειδή είναι πολύ σημαντικό να καλλιεργούμε σε αφράτο χώμα, το οποίο διαθέτει καλό αερισμό και συγκρατεί τη σωστή ποσότητα υγρασίας για να βελτιώσουμε τα φυσικά χαρακτηριστικά του εδάφους, θα χρησιμοποιηθούν διάφορα φυσικά υλικά εδαφοβελτίωσης. Για την καλύτερη συγκράτηση του νερού, τη μείωση των ποτισμάτων και την εξασφάλιση καλύτερου αερισμού στο έδαφος, θα χρησιμοποιήσουμε υλικά εδαφοβελτίωσης όπως ο περλίτης, ο ζεόλιθος, η ελαφρόπετρα και ο ατταπουλγίτης. Παράλληλα, για την ενίσχυση του εδάφους με θρεπτικά συστατικά και οργανική ουσία θα ενσωματώσουμε διάφορα φυσικά οργανικά υλικά όπως η κοπριά (συνεργασία με κτηνοτρόφους γονείς), το κομπόστ, η στάχτη από τα ξύλα (τους χειμερινούς μήνες – συλλογή από το σπίτι), φύκια (συλλογή από την παραλία του χωριού)
2. Εδαφοκάλυψη η οποία προσφέρει πολλά πλεονεκτήματα στην καλλιέργεια των φυτών στο κήπο, από τη μείωση της συχνότητας ποτίσματος, μέχρι τη ρύθμιση της θερμοκρασίας του εδάφους, την αντιμετώπιση των ανεπιθύμητων αγριόχορτων, καθώς επίσης την προστασία του εδάφους. Πιο συγκεκριμένα η εδαφοκάλυψη θα γίνει με πριονίδι και ροκανίδια (συλλογή από τις βιοτεχνίες της κοινότητας) καθώς και με τη χρήση γεωυφάσματος (ανθεκτικό ύφασμα, συνήθως σε μαύρο χρώμα, που κατασκευάζεται από είδος πλαστικού (πολυπροπυλενίου) για να καλύπτει το έδαφος, εμποδίζοντας τα ζιζάνια να αναπτυχθούν επιτρέποντας στα φυτά να έχουν καλύτερη ανάπτυξη και βοηθά στην συγκράτηση της υγρασίας στο έδαφος λόγω περιορισμού της εξάτμισης).
 |
| **Πότισμα**Καθορίστε τον τρόπο με τον οποίο θα διασφαλίζεται το πότισμα του χώρου πρασίνου κατά τη διάρκεια όλων των εποχών του χρόνου και ιδιαίτερα κατά τους ζεστούς και ξηρούς μήνες όπου απαιτείται περισσότερο νερό (σύστημα αυτόματου ποτίσματος, αισθητήρας υγρασίας εδάφους, κ.λπ.).Το πότισμα του χώρου του πρασίνου κατά τη διάρκεια όλων των εποχών του χρόνου και ιδιαίτερα κατά τους ζεστούς και ξηρούς μήνες όπου απαιτείται περισσότερο νερό θα γίνεται με τους ακόλουθους τρόπους:1. Το πότισμα θα γίνεται με συσκευή αυτόματου ποτίσματος.
2. Συλλογή βρόχινου νερού κατά τους χειμερινούς μήνες.
3. Μελέτη για τις ανάγκες των φυτών σε νερό στα διάφορα στάδια ώστε να τους παρέχεται η κατάλληλη ποσότητα. Για παράδειγμα αν τα φυτά μας βρίσκονται στη βλαστική ανάπτυξη, στην άνθιση, στην καρπόδεση, στην ωρίμανση καρπών ρυθμίζουμε την ποσότητα και την συχνότητα του ποτίσματος ανάλογα.
4. Το πότισμα των φυτών μας θα γίνεται με σύστημα σταγόνων που έχει πολλά πλεονεκτήματα για τα φυτά μας, ενώ παράλληλα εξοικονομούμε νερό.
5. Θα γίνεται τακτικός έλεγχος και ρύθμιση του αυτόματου συστήματος άρδευσης και τον προγραμματιστή και αποφυγή των ημερών που βρέχει.
6. Ρύθμιση της υγρασίας με εδαφοκάλυψη του εδάφους με γεώπανο.
 |
| **Αποτελεσματική χρήση νερού**Προσδιορίστε τον τρόπο με τον οποίο θα διασφαλίζεται η αποτελεσματική χρήση νερού για σκοπούς άρδευσης, ώστε να μειώνεται στο ελάχιστο η σπατάλη νερού (ενδημικά φυτά, πότισμα νωρίς το πρωί ή αργά το απόγευμα για να ελαχιστοποιείται η εξάτμιση, εγκατάσταση συστήματος στάγδην άρδευσης, συλλογή βρόχινου νερού κ.λπ.).Η αποτελεσματική χρήση νερού για σκοπούς άρδευσης θα διασφαλιστεί με τις ακόλουθες ενέργειες:1. Θα επιλεγούν τα κατάλληλα φυτικά είδη και θέσης φύτευσης. Φυτά προσαρμοσμένα στις κλιματολογικές συνθήκες της συγκεκριμένης περιοχής του σχολείου και άρα με μικρές απαιτήσεις συντήρησης, θα τοποθετηθούν στον αύλειο χώρο, συμβάλλοντας καθοριστικά τόσο στη βελτίωση της θερμοκρασίας όσο και στη βελτίωση της ποιότητας του ατμοσφαιρικού αέρα.2. Τα υλικά επίστρωσης του αύλειου χώρου και η διαμόρφωσή του, επηρεάζουν και αυτάθετικά το μικροκλίμα. Γι’ αυτό και θα δημιουργηθούν φυσικές συνθήκες και η επιλογή φυσικών υλικών όπως πέτρα, ξύλο, χαλίκι, χώμα, χορτάρι, σε αντίθεση με το τσιμέντο, το μέταλλο, ενιαίες πλάκες κ.λ.π. που να αποτρέπουν τις υψηλές θερμοκρασίες που δημιουργούνται από την απορρόφηση και αντανάκλαση θερμότητας, και να συντελούν στη διοχέτευση και απορρόφηση του νερού της βροχής με αποτέλεσμα τη δημιουργία πιο ευχάριστου χώρου. 3.Με τη χρήση της συσκευής αυτόματου ποτίσματος πάντα υπάρχει η πιθανότητα να παρουσιαστεί βλάβη και να γίνεται σπατάλη νερού. Οι προτεινόμενες λύσεις είναι το αυτόματο πότισμα να βρίσκεται σε κάποιο χώρο προστατευμένο, οπότε μειώνουμε τις πιθανότητες για κλοπές ή φθορές και σπατάλης νερού. 4. Ακόμη για να αποτρέψουμε το ενδεχόμενο να πλημμυρίσει ο χώρος θα τοποθετηθεί ένα σιφόνι ή απλά μια τρύπα στον τοίχο, με κλίση και χαμηλά, στο ύψος του πατώματος (συχνά είναι η ίδια η τρύπα εξόδου του σωλήνα ποτίσματος).5. Συλλογή βρόχινου νερού κατά τους χειμερινούς μήνες.6. Περιορισμός της εξάτμισης με τη χρήση γεώπανου για εδαφοκάλυψη. |
| **Φυσική και ολοκληρωμένη διαχείριση παρασίτων** Καθορίστε τον τρόπο με τον οποίο θα ελεγχθεί συστηματικά ο πληθυσμός των παρασίτων με φυσικό τρόπο (συστηματική παρατήρηση, συγκαλλιέργειες, συνοδευτικές φυτεύσεις, ωφέλιμα έντομα όπως πασχαλίτσες, μάντισσες – αλογάκια της Παναγίας, χρήση οργανικών μεθόδων ελέγχου παρασίτων όπως πράσινο σαπούνι, πιπέρι καγιέν, κ.λπ.).Για να ελεγχθεί συστηματικά ο πληθυσμός των παρασίτων με φυσικό τρόπο θα γίνουν οι πιο κάτω ενέργειες:1. Στον σχολικό κήπο θα τοποθετηθούν φυτά με νεκταροφόρα άνθη, οπότε σίγουρα θα βλέπουμε πεταλούδες.2. Θα τοποθετηθούν φυτά με καρπούς, ώστε να προσελκύουμε πουλιά. Για παράδειγμα ροδιά και ελιά.3. Θα αξιοποιηθεί η δύναμη των φυσικών εχθρών για τον έλεγχο των πληθυσμών των παρασίτων. Τα αρπακτικά ακάρεα, οι παρασιτικές σφήκες και οι ωφέλιμοι νηματώδεις είναι παραδείγματα ωφέλιμων οργανισμών που χρησιμοποιούνται για τη βιολογική καταπολέμηση των παρασίτων. Οι ωφέλιμοι οργανισμοί θηρεύουν ή παρασιτούν τα παράσιτα στη γεωργία, συμβάλλοντας στη φυσική προστασία των καλλιεργειών.4. Θα γίνεται παρακολούθηση και ανίχνευση των καλλιεργειών και συστηματική παρατήρηση τους καθ' όλη τη διάρκεια του κύκλου ανάπτυξής τους. Πρόκειται για στενή επιθεώρηση των φυτών για ενδείξεις παρασίτων και ασθενειών. Η πρακτική θα βοηθήσει στον έγκαιρο εντοπισμό προβλημάτων και την άμεση ανάληψη δράσης. 5. Χρησιμοποιώντας παγίδες εντόμων, όπως κολλητικές παγίδες και φερομόνες, θα μπορούμε να εντοπίσουμε αμέσως την παρουσία παρασίτων και να αντιδράσουμε αναλόγως. Η χρήση εντομοπαγίδων μπορεί επίσης να αποτελέσει έναν αποτελεσματικό τρόπο ελέγχου των παρασίτων χωρίς να καταφύγουμε σε χημικά. 6. Θα γίνεται αμειψισπορά στα σημεία του κήπου όπου αυτό είναι εφικτό (λαχανόκηπος, βοτανόκηπος) ώστε να διατηρείται η υγεία του εδάφους. Συγκεκριμένα, η αμειψισπορά διαταράσσει τον κύκλο ζωής των παρασίτων και μπορεί να μειώσει την ανάγκη για χημικά φυτοφάρμακα. Επιπλέον, η διατήρηση υγιούς εδάφους ή υποστρώματος προάγει την ισχυρή ανάπτυξη των φυτών, καθιστώντας τα λιγότερο ευαίσθητα στα παράσιτα.  |
| **Διαχείριση ζιζανίων** Παραθέστε το πλάνο σας για την απομάκρυνση των ζιζανίων (αγριόχορτων) από τον κήπο σας, ώστε να μην ανταγωνίζονται τα φυτά σας για νερό, θρεπτικά συστατικά και ηλιακό φως (παρατήρηση, ξεχόρτισμα, όργωμα, εδαφοκάλυψη με ροκανίδι, πευκόφλουδα, γεώπανο, εδαφοκαλυπτικά φυτά και καλλιέργειες).Θα ενσωματωθούν μέτρα ολοκληρωμένης διαχείρισης ώστε να μπορεί να γίνεται έλεγχος των ζιζανίων με την πάροδο του χρόνου, να διατηρείται η παραγωγικότητας και να παρεμποδίζεται η πιθανή αύξηση ανθεκτικών πληθυσμών.Εφαρμογή εναλλακτικών πρακτικών. Κατεργασία εδάφους, κάλυψη καλλιεργειών, ανάμειξη ζιζανιοκτόνων, ιδανική πυκνότητα σποράς, ψευδοσπορά, πρώιμη ή όψιμη σπορά και εναλλαγή καλλιεργειών είναι μερικές τακτικές που εναρμονίζονται με την ιδανική στρατηγική για τη μείωση της τράπεζας σπόρων ζιζανίων μέσω της ποικιλομορφίας, συνδυάζοντας καλλιεργητικές μεθόδους και καλές γεωργικές πρακτικές. |
| **Κλάδεμα** Περιγράψτε το πλάνο σας για το κλάδεμα των φυτών που προτίθεστε να φυτέψετε, ώστε να διασφαλίζεται η κυκλοφορία του αέρα και η υγιής ανάπτυξη των φυτών, καθώς και η διατήρηση του σχήματός τους και γενικότερα της εμφάνισης του χώρου πρασίνου. Θα εφαρμοστεί το ακόλουθο πλάνο για το κλάδεμα των φυτών:Τα φυτά θα κλαδεύονται:* για να διαμορφώσουμε ή να διατηρήσουμε το σχήμα των φυτών που θέλουμε.
* για την ανανέωση των φυτών, αφαιρώντας τα ξερά κλαδιά, τους βλαστούς με κίτρινα φύλλα ή όσα κλαδιά είναι σαπισμένα, γιατί αυτά είναι πηγή ασθενειών.
* για τον καλύτερο αερισμό και φωτισμό του φυτού και την δημιουργία καινούργιας βλάστησης.
* για την καρποφορία ή την ανθοφορία τους, και έτσι θα επιτυγχάνουμε την επιλεκτική ενεργοποίηση καρποφόρων και ανθοφόρων οφθαλμών του φυτού.
* για την καλύτερη ανάπτυξη υγιούς, ίσιου και εύρωστου σκελετού (κορμού) του φυτού.
* για την αναγέννηση των φυτών που έχουν υποστεί τραύματα
* για τον έλεγχο των φυτών από εντομολογικές προσβολές ή ασθένειες.

Θα εφαρμοστούν οι πιο κάτω τεχνικές σωστού κλαδέματος: * Ποτέ δεν τραβάμε τα κλαδιά που θέλουμε να κόψουμε με τα χέρια, ούτε τα κόβουμε με φθαρμένα εργαλεία που προκαλούν τραυματισμούς.
* Τα σημεία κοπής πρέπει να είναι λεία για να μειώσουμε τη πιθανότητα μολύνσεων.Αφαιρούμε πρώτα τα κλαδιά που είναι ταλαιπωρημένα, στραβά, σάπια ή ξερά.
* Η τομή γίνεται πάνω από το σημείο που βγαίνει ο νέος βλαστός.
* Τα άρρωστα κλαδιά τα αφαιρούμε από τη βάση τους.
* Αφαιρούμε πάντα τις παραφυάδες από το κορμό του δέντρου και τους βλαστούς που κρέμονται προς τα κάτω.
* Κόβουμε κατά τακτά χρονικά διαστήματα τα ξερά λουλούδια και τους άρρωστους καρπούς.
* Πλένουμε και απολυμαίνουμε τακτικά τα εργαλεία κλαδέματος. Αυτό βοηθά στην αποφυγή της μετάδοσης μολυσματικών ασθενειών από φυτό σε φυτό.

Απαραίτητα εργαλεία:* Καλό και αξιόπιστο κλαδευτήρι που το χρησιμοποιούμε πολύ συχνά.
* Κλαδευτική ψαλίδα χειρός που χρησιμοποιείται για να ισιώνουμε τις μπορντούρες και τους θάμνους.
* Πριόνι διπλής κοπής για να κόβουμε χοντρά και σκληρά κλαδιά.
* Κλαδευτικό μαχαίρι για να λειαίνουμε τις μεγάλες τομές.
* Ψαλίδι κορυφής με τηλεσκοπικό κοντάρι για να κόβουμε τα ψηλά κλαδιά από το έδαφος.
* Γάντια δερμάτινα που είναι απαραίτητα για την προστασία των χεριών.
* Θρυμματιστής-τεμαχιστής κλαδεμάτων.  Για ένα πετυχημένο κλάδεμα
* Δεν θα κλαδεύουμε τις ημέρες που έχει έντονη βροχή ή πολύ αέρα. Επίσης δεν θα κλαδεύουμε τις πολύ κρύες ημέρες του χειμώνα ή το καλοκαίρι με καύσωνα.
* Αν φυσά πολύς αέρας την ημέρα του κλαδέματος, θα ποτίζουμε περισσότερο τα φυτά μας τις επόμενες ημέρες. Οι τομές που δημιουργούνται από το κλάδεμα αυξάνουν την εξάτμιση του νερού.
* Το αυστηρό κλάδεμα ανανέωσης ενός φυτού ή δέντρου θα συνοδεύεται από ελαφριά λίπανση. Το κλάδεμα θα το βοηθήσει να βγάλει νέους βλαστούς και το λίπασμα θα τους θρέψει για να μεγαλώσουν.
* Αν θα αφαιρέσουμε πολύ φύλλωμα με το κλάδεμα θα πρέπει μετά να προστατέψουμε τα φυτά από τον ήλιο και τη ζέστη. Οι εσωτερικοί βλαστοί κινδυνεύουν από εγκαύματα για αυτό και δεν θα κλαδεύουμε το καλοκαίρι.
 |
| **Διαχείριση κλαδεμάτων** Προσδιορίστε τον τρόπο με τον οποίο θα διαχειρίζεστε τα κλαδέματα (περισυλλογή από τον δήμο/κοινότητα, κομποστοποίηση, τεμαχιστής κλαδεμάτων, κ.λπ.)Η διαχείριση των κλαδεμάτων θα γίνει με τους ακόλουθους τρόπους:1. Χρήση θρυμματιστή κλαδιών (κλαδοτεμαχιστή) - Κόψιμο υλικών - Τοποθέτηση των υλικών στον κομποστοποιητή- Κατασκευή κομπόστ (οργανικού λιπάσματος)Με το πριόνι κόβουμε τα κλαδιά που έχουν διακλαδώσεις έτσι ώστε να μπορέσουν ναμπουν στο θρυμματιστή για να κοπούν. Χρησιμοποιούμε το θρυμματιστή για να κόψουμε τα μεγάλα κλαδιά σε μικρότερα κομμάτια και να δημιουργήσουμε πριονίδι. Με τα μεγάλα «ψαλίδια» κόβουμε χλωρά πράσινα υλικά από τον κήπο. Φροντίζουμε να κόψουμε τα μεγάλα σε μέγεθος οργανικά υπολείμματα σε μικρότερα κομμάτια.2. Συνεργασία με την κοινότητα για περισυλλογή και μεταφορά σε Μονάδα Επεξεργασίας για κλαδέματα στη Λευκωσία. |
| **Προστασία του χώρου πρασίνου από βανδαλισμούς**Αναφερθείτε σε ενέργειες και μέτρα που θα εφαρμόσετε για την προστασία του χώρου πρασίνου από βανδαλισμούς, αλλά και ενημέρωσης και ευαισθητοποίησης της σχολικής κοινότητας για την προστασία και διατήρησή του.Ένα βασικό πρόβλημα με το οποίο θα ασχοληθούμε είναι το ενδεχόμενο βανδαλισμών που μπορεί να προκύψουν. Για την προστασία του χώρου από βανδαλισμούς θα γίνουν οι πιο κάτω ενέργειες και θα εφαρμοστούν τα πιο κάτω μέτρα:1. Η συσκευή αυτόματου ποτίσματος έχει την πιθανότητα να κλαπεί ή να υποστεί φθορές. Η προτεινόμενη λύση είναι το αυτόματο πότισμα να βρίσκεται σε κάποιο χώρο προστατευμένο, οπότε μειώνουμε τις πιθανότητες για κλοπές ή φθορές.
2. Ακόμη θα γίνει προσπάθεια να αποτρέψουμε τις παρεμβάσεις στο σύστημα των σωληνώσεων κάνοντας το να είναι να είναι υπόγειο ώστε να μην είναι ορατό.
3. Τα φυτά μας για να είναι ασφαλή και θα τα προστατέψαμε με ξύλινο χαμηλό φράχτη, τον οποίο θα κατασκευάσουμε με τη συνδρομή του Συλλόγου Γονέων.
4. Θα σχεδιαστεί μια διαδικασία προσέγγισης και συζήτησης με τις ομάδες την ώρα της δράσης τους κατά τις ώρες που το σχολείο δε λειτουργεί.
5. Χρήση μηνυμάτων με επεξηγηματικές ταμπέλες, οι οποίες στοχεύουν κυρίως στην ανάδειξη της προσπάθειας των μαθητών, αλλά και μηνυμάτων φτιαγμένα από τους μαθητές που διαδίδουν την αξίες του σχολικού κήπου.
6. Εποπτεία του χώρου από τις φροντίστριες, τη γραμματεία του σχολείου κατά τις πρωινές ώρες τις περιόδους που το σχολείο είναι κλειστό.
 |
| **Συνεργασίες και συνέργειες**Αναφέρετε τυχόν συνεργασίες και συνέργειες που προτίθεστε να αναπτύξετε για την αποτελεσματικότερη τήρηση και συνεχή αναβάθμιση του πλάνου συντήρησης του χώρου πρασίνου που προτίθεστε να υλοποιήσετε. Παραδείγματα δραστηριοτήτων εμπλοκής της κοινότητας είναι Για το σχεδιασμό και την πραγματοποίηση της δημιουργίας ενός σχολικού κήπου θα γίνουν οι πιο κάτω συνεργασίες και συνέργειες:1.Οι μαθητές συνεργάζονται και επικοινωνούν τόσο μεταξύ τους όσο και με τους δασκάλους και τους γονείς τους. 2. Παράλληλα είναι απαραίτητη η ενημέρωσή και η καθοδήγησή των μαθητών από τους ειδικούς επιστήμονες (τοπιοτέχνη, γεωπόνο) και φορείς της τοπικής κοινωνίας, οι οποίοι θα τους στηρίξουν σε έναν καλύτερο και πιο αποτελεσματικό σχεδιασμό του σχολικού κήπου.3. Οι εκπαιδευτικές επισκέψεις και ξεναγήσεις στο βοτανικό κήπο, φυτώρια και πάρκο πρασίνου κρίνονται απαραίτητες, γιατί οι μαθητές θα έχουν την ευκαιρία της άμεσης επαφής και γνωριμίας με πολλά φυτικά είδη.4. Συνεργασία με τους υπεύθυνους για εμπλουτισμό και φροντίδα των «καλλιεργειών» μας.5. Προσπάθεια κατασκευής μικρού θερμοκηπίου ή δημιουργία «περιβάλλοντος» θερμοκηπίου με τη συνεργασία τοπικού φυτωρίου. 10. Εμπλοκή φορέων της κοινότητας στη διαδικασία (π. χ. εμπλοκή ενηλίκων κατά τα όργωμα, προμήθεια φυτών και λιπάσματος, διάθεση των προϊόντων του λαχανόκηπου κ. τ. λ.).11. Ετοιμασία γεύματος με τους γονείς των μαθητών αξιοποιώντας τα λαχανικά του κήπου. 12. Πραγματοποίηση πικ-νικ στην αυλή του σχολείου παρέα με τους γονείς των μαθητών.13. Επίσκεψη σε άλλο σχολείο με πράσινο κήπο με απώτερο σκοπό την ανταλλαγή εμπειριών14. Διοργάνωση σποριογιορτής με σκοπό την παρουσίαση των δράσεων των μαθητών στον κήπο στην ευρύτερη σχολική κοινότητα. |